open-index/open-wikipedia-markdown huggingface dataset:
גינתר ואנד

**גינתר ואנד** (גרמנית: **Günter Wand**; 7 בינואר 1912, אלברפלד, גרמניה – 14 בפברואר 2002, אולמיץ, ליד ברן, שווייץ) היה מנצח ומלחין.

## ביוגרפיה
ואנד נולד באלברפלד ולמד בוופרטאל, אלנשטיין ודטמולד. הוא למד קומפוזיציה אצל פיליפ ירנאך ופסנתר אצל פאול באומגרטנר, אבל בעיקר למד ניצוח כאוטו-דידקט. את הקריירה שלו החל בקלן, שם נשאר כמה עשורים, כמנצח של תזמורת האופרה של קלן.

בין 1947 ל-1974 ניצח על תזמורת גירצניך בקלן. בשנת 1948 החל גם ללמד ניצוח בבית הספר למוזיקה בקלן. מראשית שנות ה-50' הופיע כמנצח אורח במספר תזמורות. הופעתו הראשונה בלונדון הייתה עם התזמורת הסימפונית של לונדון. בשנת 1974 עזב את קלן לנצח על תזמורות מערב גרמניה וצפון גרמניה. בשנת 1982 היה ואנד למנצח אורח ראשי של תזמורת רשות השידור הבריטית.

שמו של ואנד נקשר בעיקר במוזיקה של פרנץ שוברט ואנטון ברוקנר אבל הרפרטואר שלו היה רחב ומגוון. הוא היה פרשן נאמן של מוזיקה בת זמננו משל מלחינים כמו ברנד אלואיס צימרמן, אוליביה מסיאן, פרנק מרטן, ג'רג' ליגטי ואדגר וארז.

ואנד אף הלחין מוזיקה, בעיקר שירים בליווי תזמורתי ומוזיקה לבלט. הוא קיבל את פרס התקליט הגרמני, פרס ביקורת התקליטים הגרמנים, פרס אקו, דיאפזון הזהב ומדליית הנס פון בילו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מנצחים גרמנים
קטגוריה:קלן: אישים
קטגוריה:גרמנים שנולדו ב-1912

קטגוריה:גרמנים שנפטרו ב-2002
דת'קור

**דת'קור** (באנגלית: **Deathcore**) הוא ז'אנר פיוז'ן של הדת' מטאל ושל המטאלקור, המהווה מיזוג ביניהם. הסגנון נחשב ליחסית חדש והוא נולד בסוף שנות ה-90 עד תחילת שנות ה-2000.

## מאפיינים
דת'קור משלב מאפיינים של דת' מטאל כמו בלאסט ביטס וגראולינג יחד עם מאפיינים של מטאלקור כמו שימוש רב בברייקדאונים (breakdowns). השירה לרוב משלבת בין גראולינג בטונים נמוכים, המאפיין את הדת' מטאל, לבין צעקות וצרחות, המאפיינות את המטאלקור. טכניקה נוספת שבה משתמשים מספר סולני דת'קור היא מה שמכונה "pig squeals".

חלק מן האנליסטים משתמשים במונח דת'קור כדי לתאר מוזיקה שמשלבת בין הארדקור פאנק לבין דת' מטאל, ולכן ישנם חילוקי דעות על להקות מסוימות אם סיווגן הוא דת'קור, דת'גריינד, סלאם דת' מטאל, או משהו אחר.

קטגוריה:דת' מטאל
קטגוריה:סגנונות מטאל
יוענה ז'בוטינסקי

[שמאל|ממוזער|250px|משפחת ז'בוטינסקי. מימין לשמאל: [ערי ז'בוטינסקי|ערי, יוענה וזאב]]
**יוענה ז'בוטינסקי** (נקראת בציבור גם **יוהנה**; 1884 – 22 בדצמבר 1949) הייתה אגרונומית, אשתו של זאב ז'בוטינסקי ואמו של ערי ז'בוטינסקי.

## קורות חיים
נולדה בשם **אנה (יוענה) מַרקובנה גלפרין (הלפרין)** ב-1884 בעיר אודסה שבאימפריה הרוסית (כיום באוקראינה). למדה חקלאות והוסמכה כאגרונומית.

בגיל 11 פגשה לראשונה בזאב ז'בוטינסקי, שהיה בן 15, במפגש מכרים משותפים. ב-1907 נישאו, וב-26 בדצמבר 1910 נולד בנם היחיד, ערי.

בעלה זאב הרבה להיעדר מביתו במסעות רבים בעקבות עיסוקיו הפוליטיים והמדיניים, והמשפחה התיישבה במקומות שונים בעולם, בהם ירושלים (1928), פריז וניו יורק.

יוענה סייעה לבעלה בדרכו הפוליטית, ביסוד תנועת בית"ר, הצה"ר (ברית הציונים הרוויזיוניסטים), האצ"ל  והייתה האחראית על ניהול ענייניהם הכספיים.

כיהנה כנשיאה העולמית של קרן תל חי.

נודעה בדאגתה לזאב בעלה, באצילותה ובנועם הליכותיה.

ז'בוטינסקי נפטרה ב-1949 בניו יורק ממיחוש בלבה, בגיל 65. נקברה לצד בעלה בקבר זמני.

ב-15 במרץ 1964 התיר ראש הממשלה לוי אשכול להעלות את עצמות בני הזוג ז'בוטינסקי למנוחת עולם במדינת ישראל, על פי בקשתו האחרונה של ז'בוטינסקי מ-1935 להעלות את עצמותיו לארץ ישראל רק בפקודה של ממשלה עברית.

ביולי 1964 נפתח קברו של ז'בוטינסקי בלונג איילנד, וארונותיהם של בני הזוג הועלו לישראל ונקברו זה לצד זה ב-9 ביולי בחלקת משפחת ז'בוטינסקי, סמוך לחלקת גדולי האומה בהר הרצל בירושלים, קרוב לקברו של בנימין זאב הרצל.

שמה העברי הייחודי "יוענה" נגזר מהביטוי "ה' ענה"; בחלק מהמקרים נכתב שמה **יוהנה**.

על שמה נקרא כפר הנוער יוענה ז'בוטינסקי ורחובות במספר ערים.
[שמאל|ממוזער|250px|קבריהם של זאב ויוענה ז'בוטינסקי; מאחור קבריהם של [ערי ז'בוטינסקי ואשתו, סמוך לחלקת גדולי האומה בהר הרצל]]

## אילן יוחסין

## קישורים חיצוניים
* תיק יוענה ז'בוטינסקי, באתר מכון ז'בוטינסקי
* 
* 
* , 
* 
* 
* 
* קבורת זאב ויוענה זבוטינסקי בישראל

## הערות שוליים

קטגוריה:אגרונומים יהודים
קטגוריה:נשות העלייה השלישית
קטגוריה:אנשי העלייה השלישית
יוענה
קטגוריה:בני זוג של פוליטיקאים
קטגוריה:קרן תל חי
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בחלקת משפחת ז'בוטינסקי בהר הרצל
קטגוריה:ילידות 1884
קטגוריה:ילידי 1884
קטגוריה:נפטרות ב-1949
קטגוריה:נפטרים ב-1949
Einherjer

**Einherjer** (אינהרייר) הייתה להקת ויקינג מטאל/בלאק מטאל שהוקמה ב-1993 בהאוגסנד, נורווגיה.
חלק מאלבומיה הם בעלי סממנים פולקלוריסטיים מובהקים בעוד חלק אחר מאלבומיה הם יותר בכיוון של בלאק מטאל מסורתי. הליריקה של אינהרייר עוסקת באגדות הנורדיות העתיקות (המיתולוגיה הנורדית), ולכל אלבום יש עלילה נורדית וסיפור עם שונה.

שמה של להקה לקוח מהמיתולוגיה הנורדית, כאשר המונח אינהרייר מיוחס לגיבורים (הלוחמים) שמתו בקרב והגיעו להיכל הגיבורים המתים, ולהאלה, ובמותם הם יושבים לצידו של ראש האלים אודין.

הלהקה התפרקה בשנת 2004 לאחר ששחררו את אלבום האחרון 'Blot' בדצמבר 2003.

בדצמבר 2004 הקימו רוב חברי ההרכב שהתפרק יחד עם חברי ההרכב המקורי להקת ת'ראש מטאל העונה לשם Battered.

## חברי ההרכב
* פרוד גלסנס (Frode Glesnes) - גיטרה ושירה (1993-2004)
* גרהרד סטורסונד (Gerhard Storesund) - תופים וקלידים (1993-2004)
* אקסל הרלאו (Aksel Herløe) - באס (הצטרף ללהקה ב-1999 וניגן כבסיסט באלבום Blot)

## דיסקוגרפיה
* 1995 - (דמו) Leve Vikingånden 
* 1996 - Aurora Borealis 
* Dragons of the North - 1996
* 1995 - (דמו) Far Far North
* Odin Owns Ye All - 1998
* Norwegian Native Art - 2000 (שוחרר מחדש בשנת 2005)
* Blot - 2003
* 2011 - Norrøn
* 2014 - Av oss, for oss
* 2016 - Dragons of the North XX
* 2018 - Norrøne spor
* 2021 - North Star

## קישורים חיצוניים

* 

קטגוריה:להקות בלאק מטאל
קטגוריה:להקות נורווגיות
קטגוריה:להקות פולק מטאל
קטגוריה:להקות שהוקמו בשנת 1993
טיפון המילטון

**טיפון "טאנג" המילטון** (באנגלית: **Tephen "Tang" Hamilton**) הוא כדורסלן עבר אמריקני ששיחק בין השאר במיאמי היט מליגת ה-NBA ובעירוני אשקלון מישראל.
## קריירה
המילטון החל את קריירת הכדורסל המקצוענית שלו באוניברסיטת המדינה של מיסיסיפי, בה שיחק 4 שנים מוצלחות. לאחר סיום חוק לימודיו הוא החליט לנסות את מזלו בדראפט 2002, אך לא הצליח להיבחר. המילטון התבטא בחריפות בתקשורת המקומית של מיסיסיפי כשאמר שראה שחקנים "פחות טובים ממנו" נבחרים.

על אף כישלונו בדראפט, המילטון החל להתאמן עם קבוצת מיאמי היט והוחתם לשנתיים. במשחקים עצמם אכזב וזכה לדקות מועטות ושוחרר לאחר חמישה חודשים בלבד.

הוא חתם בליגת הפיתוח של ה-NBA בעונת 2003 ונבחר לחמישיית העונה הראשונה של הליגה לאחר שהציג יכולת גבוהה בעונה זו. בעונת 2003/2004 חתם במאריפיול האוקראינית וזכה איתה באליפות המקומית. בשנת 2004 הוחתם על ידי הדטרויט פיסטונס ולאחר מספר משחקים שוחרר ממנה ל-NBDL. תהליך זה חזר על עצמו בעונה הבאה, עת שיחק בממפיס גריזליס ושוחרר שוב במהרה ל-NBDL.

בשנת 2005 הוא היה חבר בנבחרת ארצות הברית באליפות האמריקות בכדורסל שסיימה במקום הרביעי.

בעונת 2006 הוזמן לשחק בנבחרת ארצות הברית בכדורסל בטורניר הכנה לאליפות העולם הקרבה, ולאחר מכן חתם בקבוצת E.T מהליגה הקוריאנית הראשונה.

בתחילת עונת 2007 התחיל לשחק עם עירוני אשקלון.

## קישורים חיצוניים

קטגוריה:אמריקאים ילידי מיסיסיפי
קטגוריה:ג'קסון (מיסיסיפי): אישים
קטגוריה:כדורסלני מיאמי היט
קטגוריה:כדורסלני עירוני אשקלון
קטגוריה:כדורסלני אוניברסיטת המדינה של מיסיסיפי
קטגוריה:שחקני NBA שלא נבחרו בדראפט
קטגוריה:כדורסלני טלסה 66'
קטגוריה:מיסיסיפי: כדורסלנים
קטגוריה:אמריקאים שנולדו ב-1978
Californication (אלבום)

***Californication*** (בעברית: "**קליפורניקיישן**") הוא אלבום האולפן השביעי של להקת הרוק, רד הוט צ'ילי פפרז, אשר יצא בשנת 1999 והפך לאלבום המצליח והנמכר ביותר של הלהקה כאשר מכר מעל 16 מיליון עותקים ברחבי העולם.

*Californication* סימן את חזרתו של הגיטריסט ג'ון פרושיאנטה ללהקה אשר עזב אותה ב-1992, לאחר יציאתו של האלבום "Blood Sugar Sex Magik", לקריירת סולו. חזרתו שינתה את סגנונה של הלהקה בתכלית, דבר שהקטין את מספר שירי הפאנק באלבום.

האלבום דורג במקום 399 ברשימת "500 האלבומים הטובים ביותר בכל הזמנים" של מגזין רולינג סטון ב-2003, Scar Tissue זכה בפרס גראמי ושיר הנושא זכה במקום ראשון במצעד העשור של גלגלצ של העשור הראשון של המאה ה-21.

## רשימת שירים

## מצעדים ומכירות

## נתוני מכירות

## פרסים

* מקור:

## קישורים חיצוניים
* 

## הערות שוליים

קטגוריה:אלבומי רד הוט צ'ילי פפרז
קטגוריה:אלבומים באנגלית
קטגוריה:אלבומים שהופקו על ידי ריק רובין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה בברזיל
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת וורנר רקורדס
קטגוריה:אלבומי זהב בישראל
נפת סצ'חרה

**נפת סָצ'חֶרֶה** (בגאורגית: **საჩხერის მუნიციპალიტეტი**, מילולית: סַצ'חֶרִיס מוניציפליטי) היא נפה הממוקמת במזרח מחוז אימרתי שבגאורגיה. הנפה גובלת מצפון בנפת אוני ונפת אמברולאורי, ממערב בנפת צ'יאתורה, מדרום-מערב בנפת חרגאולי, מדרום-מזרח בנפת חאשורי, ממערב בנפת כארלי ובצפון-מערב בנפת ג'ווה.

כלכלה הנפה מבוססת בעיקר על חקלאות ומסחר. מוצרים תעשייתיים עיקריים: מוצרים חקלאיים, מוצרי מזון (יין, חיתוך מזון ומקנה) ותעשיית עץ.

## קישורים חיצוניים

## הערות שוליים

סצ'חרה
קטגוריה:אימרתי
נפת חרגאולי

**נפת חָרַגָאוּלִי** (בגאורגית: **ხარაგაულის მუნიციპალიტეტი**, מילולית: חַרגאוּליס מוּניציפַּליטֵטי) היא נפה במחוז אימרתי שבגאורגיה. הנפה ממוקמת בדרום מזרח מחוז אימרתי, וגובלת מצפון מזרח לה בנפת סצ'חרה, ממערב בנפת זסטפוני, מצפון בנפת צ'יאתורה ובדרום מערבה בנפת בר'דתי.

נפת חרגאולי נחשבת לאחד המקומות היפים בגאורגיה. השטח המיוער בנפה מהווה 68.2% ממנה (כ-650 קמ"ר). בתוכה נמצא גם פארק בורג'ומי-חרגאולי , שנמצא בשטח כולל של 230 קמ"ר, ומהווה מקור משיכה לתיירים.

כלכלתה מבוססת בעיקר על מסחר ותיירות.

שטח הנפה מכסה 914 קמ"ר מתוכם 180 קמ"ר שטח הררי ו-733.9 קמ"ר שטח מישורי. הגובה הממוצע של הנפה הוא 1,420 מטר מעל פני הים (מינימום 285 מטר, מקסימום 2,642 מטר). האקלים בנפה הוא סובטרופי והטמפרטורה בקיץ נעה בין 15.6 ל-22.6 מעלות צלזיוס, והטמפרטורה בחורף נעה בין 3.2 ל-3.6 מעלות צלזיוס. כמות המשקעים הממוצעת בשנה נעה בין 1,200 ל-1,800 מ"מ.

## גלריית תמונות

קובץ:Borjomi's Park.JPG|פארק בורג'ומי-חרגאולי 
קובץ:Chkheri castle.jpg|שרידי מצודת צְ'חֶרִי
קובץ:Mirontsminda church.JPG|שרידי כנסיית מירונצמינדה
קובץ:Village Zarani 2.jpg|כפר זאראני בשלג חורפי
קובץ:Kharagauli.jpg|העיר חרגאולי
קובץ:Dzirula near Makatubani.jpg|נהר דזִירוּלִה ליד כפר מָכַּתוּבָּנִי


## קישורים חיצוניים

* 

## הערות שוליים

חרגאולי
קטגוריה:אימרתי
תענית דיבור

**[[תענית]] דיבור** היא פרק זמן שאדם גוזר על עצמו שתיקה חלקית, ונמנע מלדבר דברי חולין.

המנהג מקובל במצבים מסוימים במסגרת דתות רבות ברחבי העולם, בהן בודהיזם, הינדואיזם וכן, אם כי במדה שולית - גם בנצרות.

ביהדות יש הנוהגים בתענית דיבור במשך כל חודש אלול. ויש נוהגים לעשות תענית דיבור בימי שני וחמישי בימי השובבי"ם. בתקופת שבתות שבהם קוראים מפרשת שמות עד תצוה בימי החורף - שובבים ת"ת (ראשי תיבות של פרשיות אלו), אבל בעיקרון ניתן לעשות זאת כל ימות השנה.

מפיץ הרעיון בדורות האחרונים היה הרב יצחק אלפייה (1878–1955), שטען שתענית כזו עדיפה מפני שאינה מחלישה את האדם.

הרבי מליובאוויטש התבטא שבחסידות לא 'אוחזים' מגזירת תענית על הציבור ואם בכל אופן גוזרים על תענית, לא חייבים להתענות בצום דווקא ואפשר "להשלים" בתענית דיבור.

באסלאם מופיעה תענית הדיבור בקוראן, סורה 19 סורת מרים "אכלי ושתי ורווי נחת, ואם תראי אדם אמרי: נדרתי תענית לרחמן ולכן לא אדבר היום אל איש" (איה (פסוק) 26).

מהטמה גנדי גזר על עצמו שלא לדבר בימי שני בשבוע.

## קישורים חיצוניים
* 

## הערות שוליים

קטגוריה:תעניות
קטגוריה:מנהגים יהודיים
דגל טנסי

**[[דגל]] [[מדינות ארצות הברית|מדינת]] [[טנסי]]** מציג רקע אדום אשר מימינו פס צר מאונך בצבע כחול. במרכז הרקע האדום מעגל לבן אשר בתוכו שלושה כוכבים לבנים על רקע כחול. הסמל שבמרכז הדגל מופיע גם בסמלים של חברות וקבוצות ספורט שמקורן בטנסי כמו בסמלה של קבוצת הפוטבול טנסי טייטאנס.

הדגל עוצב על ידי לירוי ריבס, עורך דין ששירת כחייל בחיל הרגלים של טנסי. הדגל הוכרז כרשמי ב-17 באפריל 1905. בסקר שנערך בשנת 2001, נבחר הדגל של טנסי במקום ה-14 מתוך 72 הדגלים בצפון אמריקה.

שלושת הכוכבים הלבנים במרכז הדגל מסמלים את שלושת האזורים הגאוגרפיים של טנסי, והם מוקפים במעגל כדי לסמל את אחדותם למדינה אחת. הפס הכחול מימין נועד לגוון במקצת את הדגל. במאמר בנשיונל ג'יאוגרפיק באוקטובר 1917 נטען ששלושת הכוכבים מסמלים את היותה של טנסי המדינה השלישית שהצטרפה לאיחוד, אחרי שלוש עשרה המושבות הראשונות. עם זאת, מעצב הדגל טען שהוא לא חשב על פירוש זה.

## קישורים חיצוניים

* 
* 

טנסי
קטגוריה:טנסי: סמלים
טנסי
טנסי
אפריז

**אפריז** (מצרפתית, frise) הוא אלמנט אדריכלי שמקורו באדריכלות יוון העתיקה והוא אחת השכבות האופקיות המופיעות בחזית טיפוסית של מבנים קלאסיים ונאו-קלאסיים. קיימות גרסאות רבות של אפריזים אשר בחלקן האלמנט חלק ונקי מקישוטים ובאפריזים רבים מופיעים קישוטים ותבליטי אבן שמטרתם קישוט או העברת מסר כלשהו (כגון סיפור היסטורי או דתי המוצג על ידי פיסול).

האפריז הוא הרצועה האמצעית באנטבלטורה, חלקה העליון של החזית, והוא נמצא מעל הארכיטרב ומתחת לקרניז והגמלון. מידות האפריז בבנייה הקלאסית משתנות אך הן פרופורציונליות לשאר הרכיבים על פי הגדרות הסדרים הקלאסיים. הסדר הדורי מחלק אותו ליחידות רוחב משניות המכונות "מטופות" ו"טריגליפים" שמופיעים בהתאם למקצב העמודים. המטופות הם תבליטי אבן והטריגליפים הם הפסים המפרידים ביניהם ומחלקים את האפריז במקצב שווה, מדויק וסימטרי. הקרניז (כרכוב) המונחת מעל האפריז, בולטת ממנו מעט כלפי החוץ ומדגישה אותו על ידי מיסגורו בקווים אופקיים ארוכים. 

משתמשים במושג זה גם כדי להגדיר בעיצוב הפנים של מבנה את הקו האופקי הנמצא גם בחלקו העליון של חלון בעל מסגרת קישוטית, באופן דומה להופעתו של האפריז בחזית החיצונית. כמו כן, השפה העיצובית של האפריז, דהיינו שכבה ברורה ומוגדרת המכילה קישוטים, מופיעה גם בעיצוב קלאסי של ריהוט ואלמנטים נוספים של עיצוב פנים, מסגרות תמונות ועוד. 

## ראו גם
* אדריכלות קלאסית - מונחים
** אנטבלטורה
** הסדרים הקלאסיים
* שיש אלגין

## קישורים חיצוניים

* 
* 

קטגוריה:אלמנטים אדריכליים
קטגוריה:יוון העתיקה: אדריכלות
קטגוריה:אדריכלות קלאסית
לוח השנה ההינדואי

**לוח השנה ההינדואי** הוא אוסף של לוחות שנה מסורתיים הנמצאים בשימוש בתת היבשת הודית ובמדינות דרום מזרח אסיה אשר יש בהן אוכלוסייה הינדית. לוחות השנה ההינדואים הם לוחות ירחיים-שמשיים המשמשים לקביעת מועדים דתיים ולצרכים אסטרולוגיים. הם משתמשים במחזור מטוני לצורך התאמת מחזור השנה המבוססת חודשי ירח לעונות השנה. ישנו דמיון בין הלוחות השונים בעקרונות חישוב הלוח, אך יש ביניהם שוני בנושאים מהותיים כגון מניין השנים, מועד ראש השנה, ותחילתם וסיומם של החודשים. בניגוד ללוחות אלו, "לוח השנה הלאומי של הודו" הוא לוח שנה שמשי. לוח זה הוא תוצאה של רפורמה בלוח השנה עליו החליטה ממשלת הודו בשנת 1957 והוא משמש לצרכים אזרחיים.

## יחידות הזמן בלוח ההינדי
***טיטהי** (בסנסקריט: तिथि) – יום ירחי. מוגדר כזמן שלוקח לירח לשנות את הזווית ביחס לשמש ב-12^\circ, כאשר ברגע מולד הירח הזווית היא 0. בגלל אופן תנועת הירח והשמש, אורכו של טיטהי אינו קבוע והוא נע, בערך, בין 21 שעות וחצי ל-26 שעות. אורכו הממוצע הוא 23 שעות 37 דקות 28 שניות. הזווית נמדדת על פי מיקום השמש והירח בגלגל המזלות.
***פקשה** (בסנסקריט: पक्ष) – משמעות המילה היא "צד" והיא מציינת חצי חודש, או 15 ימי ירח. הפקשה שבחצי הראשון של החודש, מיום ממולד הירח (*Amavasya)* עד הירח המלא, נקראת שוקלה (शुक्ल). הפקשה המתחילה ביום הירח המלא (*Purnima)* עד מולד הירח נקראת קרישנה (कृष्ण).
***חודש ירחי** – ישנם שתי מסורות לגבי קביעת חודש הירח, אמנטה ופורנימנטה. על פי מסורת האמנטה החודש מתחיל ומסתיים במולד הירח. על פי המוסרת השנייה החודש מתחיל ומסתיים כאשר הירח במלואו. מסורת הפורנימנטה נפוצה בצפון הודו ומסורת האמנטה נפוצה בדרומה.

## לקריאה נוספת
* **Religious holidays and calendars : an encyclopedic handbook** by Karen bellenir,Omnigraphics Inc. Detroit

## קישורים חיצוניים

INDIAN ASTRONOMY באתר Anaadi Foundation
* 

## הערות שוליים

הינדי
קטגוריה:הודו: תרבות
קטגוריה:הודו: המצאות
סיקטיבקר

**סיקטיבקר** (ברוסית ובקומי: **Сыктывкар**, בתרגום: העיר על נהר הסיסולה) היא עיר ברוסיה בצפון-מזרח של החלק האירופאי, בירת רפובליקת קומי. אוכלוסיית העיר מונה 244,403 תושבים (לפי מפקד 2020). העיר משמשת מרכז לתעשיית נפט וכן תעשיית היער ועצים לכל סוגיה. בעיר נמצאות 2 אוניברסיטאות מקומיות ושלוחות של אוניברסיטאות מוסקבה וסנקט פטרבורג.

## היסטוריה
העיר נוסדה ב-1586 בשם **אוסט-סיסולסק** (שפך הנהר סיסולה). ב-1780 הוכרזה כעיר על ידי יקטרינה השנייה ונהפכת למרכז אזור אוסט-סיסולסק בגוברניה של וולוגדה. עד תחילת המאה ה-20 הייתה עיר קטנה בת 4,5 אלף תושבים, ש95% שייכים לעם הקומי. מ-1921 מרכז החבל האוטונומי של קומי. בתקופה הסובייטית העיר התפתחה מאוד, הגיעו אליה קבוצות תושבים מכל רחבי ברית המועצות והיא הפכה למרכז אדמיניסטרטיבי ותרבותי חשוב ברוסיה. ב-1930 שמה שונה לשמה הנוכחי. ב-1936 החבל האוטומי הפך לרפובליקה אוטונומית וב-1991 לרפובליקה.

בשנת 2018 נערך משאל עם שהציע את העברת בירת הרפובליקה לעיר אוחטה, השנייה בגודלה ברפובליקת קומי.

## כלכלה
במהלך השנים בעיר נבנו מפעלי תעשייה שונים. בעיר ממוקם מפעל לייצור נייר מהגדולות ברוסיה. בשנת 2011, יזם תושב העיר, הקים רשת - דודו פיצה. היא גדלה לרשת של 716 סניפים ומהווה רשת פיצה הגדולה במדינה.
## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2010)

## ספורט
לעיר יש קבוצת כדורגל משלה, המתחרה בליגת העל הרוסית בבנדי. נכון לשנת 2020 קבוצתה של סיקטיבקר, "סטרויטל", לא זכתה עדיין בליגה והישג השיא הוא סגנות 1992/1993.

בשנת 2022 העיר תארח את אליפות העולם בבנדי (27 במרץ עד 3 באפריל).

## ערים תאומות
* 
* 
* 
* 
* 
* 

## קישורים חיצוניים

*  
* 

קטגוריה:רוסיה: ערים
קטגוריה:רפובליקות של רוסיה: ערי בירה
קטגוריה:ערי בירה של יחידות מנהליות
קטגוריה:רפובליקת קומי: גאוגרפיה
הנדסת ביוטכנולוגיה

**הנדסת ביוטכנולוגיה** היא ענף של ההנדסה העוסק ברתימת תהליכי החיים במערכות ביולוגיות לצורך ייצור מוצרים בתחומי התעשייה, הרפואה והחקלאות. זוהי נגזרת של תעשיית ההיי טק, אשר משתמשת באורגניזמים שונים או חלקים ממנה לתועלת המין האנושי.  זהו מקצוע רב תחומי, עתיר ידע ודינמיות, המבוסס על חידושים מדעיים וטכנולוגיים בתחומי הביולוגיה והכימיה. 

הנדסת ביוטכנולוגיה דורשת כוח עבודה מיומן בתחומי המדעים, ההנדסה, ובתהליכי פיתוח ומחקר. הידע הנרכש בכל הנושאים האלו בלימודי הנדסת ביוטכנולוגיה, מיושם הן במתקני פיילוט והן במפעלי תעשייה רחבי היקף.

אנשי הנדסת ביוטכנולוגיה משתלבים בתהליכי המחקר והפיתוח והן בתהליכי הייצור בהנדסה גנטית, הנדסת רקמות, הנדסת הסביבה, הנדסה סביבתית-מיקרוביאלית, הנדסת מזון ופיתוחים מתחום הביולוגיה.

## הכשרה
תוכנית הלימוד לתואר מהנדס ביוטכנולוגיה כוללת מדעי יסוד כמו מתמטיקה פיזיקה, סטטיסטיקה וכימיה, את תחומי הביולוגיה כמו ביולוגיה תאית,  ביולוגיה מולקולרית, ביוכימיה, מיקרוביולוגיה, הנדסה גנטית, ואימונולוגיה, לימודי הנדסה וביוטכנולוגיה כמו הנדסה כימית, תהליכי תסיסה, תהליכי הפרדה ודיאגנוסטיקה.

מוסדות הלימוד בישראל המעניקים את התואר הם אוניברסיטת אריאל בשומרון, הטכניון, אוניברסיטת בן-גוריון בנגב, אוניברסיטת בר-אילן, המכללה האקדמית להנדסה אורט בראודה והמכללה האקדמית ספיר (שנה א' כאפשרות מעבר לאוניברסיטת בן-גוריון בנגב).

## ראו גם
*ביוטכנולוגיה
*הנדסה ביו רפואית
*הנדסה
## קישורים חיצוניים

* 

קטגוריה:ביוטכנולוגיה
קטגוריה:הנדסה
קטגוריה:הנדסה גנטית
הקיץ הארוך והלוהט

**הקיץ הארוך והלוהט** (באנגלית: **The Long, Hot Summer**) הוא סרט קולנוע אמריקאי משנת 1958, שביים מרטין ריט, ובו מככבים פול ניומן, אורסון ולס וג'ואן וודוורד. הסרט מבוסס על סיפורים מאת זוכה פרס נובל, ויליאם פוקנר ובייחוד על ספרו "הכפר" (The Hamlet).

## עלילה
בן קיוק (ניומן) תפס טרמפ לעיירה במיסיסיפי.

וויל וורנר, האיש החזק בעיירה, רואה בבחור החדש והחצוף גרסה צעירה של עצמו: שתלטן, אכזרי ושאפתני, תכונות אשר, לצערו, חסרות בבנו ג'ודי (אנתוני פרנציוזה). ויל מאוכזב גם מהמחזר של בתו, קלרה (ג'ואן וודוורד), ומעוניין לשדך את בן לקלרה כדי להזרים דם חדש וגברי יותר למשפחה. קלרה, לכאורה, לא מתרשמת מניסיון השידוך, למרות שבן רואה בה מעבר לכספו ולכוחו הרב של אביה. בינתיים, נכנסת לתמונה הפילגש לשעבר של בן, שאינה מרוצה מן הסיטואציה, כשכל הקלחת הזאת מגיעה לנקודת רתיחה בקיץ ארוך ולוהט. 
לי רמיק משתתפת בתפקיד אולה, אחותה של קלרה וורנר.

במציאות, ניומן ווודוורד (שכאמור, מגלמת את קלרה) התחתנו לאחר סיום צילומי הסרט.

## עיבודים מחודשים לסרט
לסרט צולמה גרסה טלוויזיונית בת 26 פרקים ששודרה בין השנים 1965–1966. בסדרה השתתפה דורותי מלון. ב־1985 צולם סרט טלוויזיה בכיכובם של ג'ייסון רוברדס, מלאני גריפית, דון ג'ונסון וסיביל שפרד.

## זכיות
* פרס השחקן הטוב ביותר לפול ניומן בפסטיבל קאן 1958

## קישורים חיצוניים

* DVD Savant review

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטי דרמה אמריקאיים
קטגוריה:סרטים רומנטיים
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים שצולמו בלואיזיאנה
קטגוריה:סרטים המבוססים על רומנים אמריקאים
קטגוריה:סרטי מרטין ריט
ויליאם וולטון

**ויליאם טרנר וולטון** (באנגלית: **William Walton**; 29 במרץ 1902 - 8 במרץ 1983) היה מלחין בריטי.

## חייו
בגיל עשר התקבל לתפקיד נער מקהלה בקתדרלת כרייסט צ'רץ' באוקספורד וקבל שיעורי מוזיקה מאורגניסט הקתדרלה. בגיל שש-עשרה נתקבל כתלמיד בקוליג' כרייסט צ'רץ' באוקספורד והחל בלימודי התואר הראשון במוזיקה. ב-1920 עזב את אוקספורד ללא תואר. הוא עבר ללונדון והתחבר למשפחת סיטוול, משפחה אריסוקרטית עשירה ומשכילה. וולטון הלחין מוזיקה לשיריה של אדית סיטוול והתוצאה הייתה הסוויטה **פאסאד**.

בסוף שנות ה-20 החל להתפרסם בעיקר בגלל הקונצ'רטו לויולה (1929), האורטוריה משתה בלשאצר (1931), הסימפוניה מס' 1 (1935) והקונצ'רטו לכינור (1939).

משנת 1930 החל לחבר מוזיקה לסרטים. במלחמת העולם השנייה קיבל שחרור משירות צבאי כדי שיחבר מוזיקה לסרטים פטריוטים כמו **[[הראשון בין המעטים]]** (1942) ו-**[[הנרי החמישי (סרט, 1944)]]** (1944). ב-1951 קיבל תואר סר וב-1968 קיבל את אות מסדר ההוקרה.

במשך שבע שנים עבד על האופרה **טרואילוס וקרסידה** שהועלתה ב-1954. ב-1956 כתב קונצ'רטו לצ'לו ובשנת 1960 כתב סימפוניה שנייה.

בשנת 1949 קנה בית באי איסקיה ושם בילה את שארית חייו.

## יצירותיו של וולטון
וולטון כתב מוזיקה קאמרית, מוזיקה לתזמורת, מוזיקה ווקלית ומוזיקה לסרטים. יצירותיו המפורסמות הן:
*הסוויטה **פאסאד** (1923) - נכתבה במקור כמוזיקת ליווי לשיריה של המשוררת אדית סיטוול. קריין מדקלם את השירים המפולפלים והסוריאליסטים על רקע מוזיקה לאנסמבל קטן. לאחר מכן עיבד וולטון את היצירה לתזמורת מלאה. הקטעים הם פארודיסטים באופיים ונכתבו בקצב של ריקודים מודרניים.
*קונצ'רטו לויולה - בוצע לראשונה על ידי המלחין פאול הינדמית שהיה ידידו של וולטון. לכבודו חיבר ב-1963 את היצירה "וריאציות על נושא של הינדמית".
*סימפוניה מס' 1 - וולטון עבד עליה במשך 4 שנים. ב-1934 בוצעה לראשונה בשלושה פרקים ורק ב-1935 בוצעה בשלמותה. ביצירה ניכרת השפעתם של סיבליוס ואלגר.
* האורטוריה משתה בלשאצר - יצירת מופת של וולטון לתזמורת גדולה, מקהלה ובריטון המתארת את סבל היהודים בבבל, את נפילת בלשאצר לאחר המשתה המפורסם והכתובת על הקיר שבשרה את נפילתו.
*קונצ'רטו לכינור - הוקדש ליאשה חפץ.
*קונצ'רטו לצ'לו - הוקדש לגרגור פיאטיגורסקי.
*חמש באגאטלות לגיטרה (1972) - הוקדש לג'וליאן ברים.
*מוזיקה לסרטים - עיקר הצלחתו הייתה בפסקולים לשלושה סרטים שייקספיריים של לורנס אוליבייה - **הנרי החמישי** (1944), **[[המלט (סרט, 1948)|המלט]]** (1948) ו-**ריצ'רד השלישי** (1955). וולטון הלחין גם את המוזיקה לסרט "הראשון בין המעטים" (ספיטפייר), שהיה הסרט האחרון בכיכובו של לסלי האווארד.

## קישורים חיצוניים

* 
* 

קטגוריה:מלחינים בריטים
קטגוריה:מלחיני אופרה אנגלים
קטגוריה:אבירים בריטים
קטגוריה:בריטים שנולדו ב-1902
קטגוריה:בריטים שנפטרו ב-1983
קטגוריה:מונצחים בשלט כחול של ארגון המורשת האנגלית
ישיבת סוסיא

**ישיבת בני עקיבא לחינוך סביבתי סוסיא**, או בקיצור **ישיבת סוסיא**, היא ישיבה תיכונית הדוגלת בחינוך סביבתי הממוקמת בהתנחלות סוסיא.

בראשות הישיבה עומד הרב נעם פרל, שגם הקים את הישיבה בשנת תשנ"ח (1998). ראש הישיבה משנת תשע"א (2011) עד שנת תשע"ה (2015) היה הרב אברהם ישראל. תלמידי הישיבה מונים כ-180 במספר. תוכנית הישיבה כוללת 5 ימי לימוד בשבוע, כאשר בכל יום שישי ישנו סיור לימודי - כל זאת לאורך כל ימות השנה. כמו כן בכל שנה מתקיימות שתי סדנאות שטח שכבתיות בנות חמישה ימים, כאשר כל סדנת שטח עוסקת באזור אחר בארץ ישראל, וכן חמשוש, טיול בחמישי ושישי, אחד בשנה, גם הוא כל שנה באזור אחר בארץ ישראל.

הישיבה דוגלת בחינוך פתוח ובאמון הדדי תוך שיתוף מלא של התלמידים במתבצע. סדר היום בישיבה מורכב כך שחציו תורני וחציו תיכוני.

הישיבה מוציאה לאור עלון היוצא בכל שבת בה התלמידים בישיבה (אחת בחודש לערך) הנקרא "סוסון", והוא ערוך ומסודר על ידי תלמידי הישיבה.

## בית המדרש
הישיבה מקדישה את חציו הראשון של יום הלימודים התורני ללימוד כלל מקצועות התורה וענפיה ואת חציו השני ללימוד התלמוד הבבלי. שני סדרי הלימוד העצמי היומיים מתחלקים בין הכנה וחזרה על שעורי הגמרא לבין התקדמות מתמידה ומונחית בלימודי ההלכה והתנ"ך בבקיאות. מבנה "סדר" זה מאפשר ניצול של סדרי הלימוד העצמי תוך העלאת חשיבות לימודי התנ"ך וההלכה למעשה.

## לימודי השדה
בישיבה תוכנית למידת השטח המורכבת מסיורי-יום שבועיים ומשני סדנאות שטח שנתיות בנות שבוע. התוכנית עוסקת בנושאי גאולוגיה, בוטניקה, זואולוגיה, אקולוגיה, ארכאולוגיה, היסטוריה, תנ"ך, מדרש, סיורים חברתיים, סיורי מידות ומיומנויות שדה שונות.

## פרסומים
בישיבה ישנה הוצאה לאור של ספרים, שבה יצאו לאור (נכון ל-2024) 6 ספרים, בהפקת ראש הישיבה והתלמידים (המשתתפים בכתיבה ובצילום), ועוד 9 שנכתבו בידי ראש הישיבה הרב נעם פרל. הספרים שהוצאו לאור עוסקים בנושאי הלימוד - כגון החי והצומח בארץ ישראל, פרשות השבוע, חגי ישראל, אגדות חז"ל וכדומה.

## הקמפוס האקולוגי

סמוך לראש השנה תשס"ט החליטה הישיבה על תוכנית להקמת "קמפוס אקולוגי", לפי עקרונות וטכנולוגיות המוגדרים כ"ירוקים", בנושאים רבים ומרכזיים - חומרי הבנייה, זוויות העמדת המבנים, ניצול ומיחזור משאבי המים וצריכת אנרגיה חלופית.

בין השאר ניתן דגש על התנאים הבאים (בהתחשב בתנאי הטמפרטורה של חבל הארץ המקומי, הר חברון):
* מרכיבי הבניה נבחרו על פי מרכיבי הבידוד ועוביים במטרה לצמצם את צריכת האנרגיה.
* מבני הפנימיה נבנו בזווית בה יקבלו את מלוא החשיפה לשמש.
* ניצול מרבי של משאבי המים (כמות המשקעים הממוצעת באזור היא כ-250 מ"מ בשנה).
* שיחזור השימוש במים ובפסולת.
* מזעור השימוש בחומרים חד-פעמיים.

בנייתו של הקמפוס האקולוגי נשלמה בשנת תשע"ד.

הקמפוס כולל גם גינה אקולוגית הכוללת בין היתר מקלט לצמחים אנדמיים מהסביבה, בשיתוף רשות הטבע והגנים והמנהל האזרחי, כלוב למספר מיני ציפורים, אקווריום, חממה סביבתית ועוד.

## קישורים חיצוניים
* 

קטגוריה:ישיבות תיכוניות
קטגוריה:מרכז ישיבות ואולפנות בני עקיבא
קטגוריה:מועצה אזורית הר חברון
קטגוריה:יהודה: ישיבות ומדרשות
ישיבה
סיזלה

**סיזלה קלונג'י** או **סיזלה** (Sizzla) הוא שם הבמה של מיגל קולינס (Miguel Collins), זמר רגאיי ג'מייקני. קולינס נולד ב-17 באפריל 1976 למשפחה רסטפארית אדוקה וחונך בקהילה סגורה (אוגוסט טאוון).

## קריירה
בשנות ה-90 של המאה ה-20 נחשף להתפרצות של הדאנסהול במוזיקה עצמה, הכולל סמים, אלימות והמוניות. כתגובת נגד, קולינס התחזק באמונתו הרסטפארית וסיגל את אורח חייה של התנועה. באמצע שנות ה-90 הצטרף לזרם של בובו אשאנטי. 

בשנת 1995 החל סיזלה בהקלטת סינגלים עם החברה "זוגלו", והמשיך בהתחברות עם בובי 'דיגטל' דיקסון לכמה סינגלים. בנוסף יצא לסיבוב הופעות נרחב עם לוסיאנו. סיזלה משתמש במוזיקה כמכשיר להעברת האמונה הרסטפארית. 

ב-1996 החל סיזלה לעבוד עם המפיק פיליפ 'פאטיס' בארל. סדרת סינגלים שהוציא, הביאה להוצאת אלבום הבכורה של סיזלה Burning Up ואחרי שנה הוציא סיזלה את Praise Yeh Jah. בשלב הזה סיזלה כבר היה אמן ידוע ומדורג בין אמניי הרגאיי הבכירים בג'מייקה.

פריצת הדרך העיקרית שלו הגיעה עם הוצאת האלבום Black Woman and Child אשר בזכותו זכה סיזלה למועמדות הראשונה שלו לפרס אמן הרגאיי הבינלאומי בטקס פרסי המובו ב-1998. כמו כן אלבומו דורג במספר מגזינים בין 1000 האלבומים הטובים ביותר. 

סיזלה לא תומך בתעשיית המוזיקה, שכן הוא מאמין שזהו מוסד מושחת ומדכא. הוא זהיר בכל מגע עם העיתונות והתקשורת בכלל והעניק רק מספר מצומצם של ראיונות עם העיתונות.

## קישורים חיצוניים

* 

קטגוריה:זמרים ג'מייקנים
קטגוריה:ראסטפארי
קטגוריה:זמרי רגאיי
קטגוריה:אמנים הידועים בשם במה
קטגוריה:ילידי 1976
הווארד מרטין טמין

**הווארד מרטין טמין** (באנגלית: **Howard Martin Temin**;  10 בדצמבר 1934 – 9 בפברואר 1994) היה גנטיקאי אמריקאי-יהודי, חתן פרס נובל לפיזיולוגיה או לרפואה לשנת 1975, יחד עם דייוויד בולטימור ורנאטו דולבקו, על גילוי האנזים רוורס טרנסקריפטאז (האנזים המשעתק לאחור) בשנות השבעים באוניברסיטת ויסקונסין–מדיסון.

## קורות חיים
טמין נולד בפילדלפיה, פנסילבניה, בשנת 1934 השני מבין שלושת ילדיהם של אנט והנרי טמין. אביו היה עורך דין ואימו פעילה חברתית. לאחר שסיים את לימודי התיכון פנה ללימודי ביולוגיה. בשנת 1955 סיים תואר ראשון בביולוגיה במכללת סווארת'מור. טמין החל לימודיו לתואר דוקטור בתחום האמבריולוגיה הניסויית, אולם לאחר שנה ומחצה שינה את תוכנית לימודיו והתמקד במחקר בתחום הווירולוגיה של בעלי חיים. הוא היה תלמיד מחקר במעבדתו של פרופסור רנאטו דולבקו שברבות השנים חלק עמו פרס נובל. בשנת 1959 קיבל דוקטורט במכון הטכנולוגי של קליפורניה. בשנת 1960 החל ללמד ולחקור באוניברסיטת ויסקונסין–מדיסון, שם ניהל את מחקריו פורצי הדרך. בשנת 1992 הוענקה לו המדליה הלאומית למדעים. 

בשנת 1975 הוענק לו פרס נובל לפיזיולוגיה או לרפואה. בין הנימוקים למתן הפרס מצוינת תרומתו של טמין לתיאור האופן שבו אונקווירוסים (וירוסים שיכולים לגרום לגידולים) פועלים על החומר הגנטי של התא באמצעות שעתוק לאחור. תגליתו זו של טמין עמדה בניגוד לדוגמה המרכזית של הביולוגיה המולקולרית, ולפיה קיימת העברת מידע גנטי חד-כיוונית מה-DNA אל ה-RNA אל החלבון, תפיסה שדוברה הבולט היה פרנסיס קריק, אחד ממגלי מבנה ה-DNA וחתן פרס נובל. טמין הדגים כי Rous sarcoma virus נושא את היכולות האנזימטית להפוך את כיוון זרימת המידע מן ה-RNA בחזרה אל ה-DNA על ידי שעתוק לאחור. תופעה זו נחקרה באופן עצמאי על ידי דייוויד בולטימור, שעימו חלק טמין את הפרס. שעתוק לאחור היא מן התגליות החשובות ביותר בביולוגיה וברפואה בעת המודרנית, מכיוון שהיא מהווה תהליך מרכזי בכמה מן המחלות האנושיות הנפוצות ביותר, כגון איידס וצהבת נגיפית מסוג B. שעתוק לאחור הוא אף מרכיב חשוב של מספר טכנולוגיות בולטות בביולוגיה מולקולרית וברפואה אבחנתית, כגון RT-PCR.

טמין היה מן הדוברים הבולטים נגד עישון. נפטר בגיל 59 מסרטן ריאות, על אף שמעולם לא עישן. שביל להולכי רגל ורוכבי אופניים בקמפוס של אוניברסיטת ויסקונסין במדיסון נקרא על שמו.

## קישורים חיצוניים

* הווארד מרטין טמין, אנשי סגולה - יהודים זוכי פרס נובל, באתר בית התפוצות.
* דברים שנכתבו על תרומתו של טמין למדע על ידי דייוויד בלטימור, שותפו לפרס נובל
* 
* 

קטגוריה:זוכי פרס נובל יהודים אמריקאים
קטגוריה:זוכי פרס נובל לפיזיולוגיה או לרפואה
קטגוריה:בוגרי מכללת סווארת'מור
קטגוריה:בעלי תואר דוקטור מהמכון הטכנולוגי של קליפורניה
קטגוריה:סגל אוניברסיטת ויסקונסין–מדיסון
קטגוריה:יהודים זוכי המדליה הלאומית למדעים
קטגוריה:ביולוגים יהודים אמריקאים
קטגוריה:אמריקאים שנפטרו מסרטן הריאה
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קטגוריה:זוכי פרס גריפואל
קטגוריה:אמריקאים שנולדו ב-1934
קטגוריה:אמריקאים שנפטרו ב-1994
רונית שפירא

**רונית שפירא** (נולדה ב-1950) היא מנצחת ישראלית.

## קריירה
משנת 1972 לימדה מוזיקה בבית ספר גורדון בהרצליה וב-1980  יסדה את מקהלת לי-רון בבית הספר גורדון בהרצליה (כיום המקהלה הייצוגית של הרצליה), ומאז היא המנצחת והמנהלת המוזיקלית שלה. כמו כן היא מרצה למתודיקה ולניצוח מקהלות במדרשה למוזיקה שבסמינר לוינסקי. שפירא היא בוגרת המדרשה הממלכתית למחנכים למוזיקה, האקדמיה למוזיקה באוניברסיטת תל אביב, ובעלת תואר שני במוזיקולוגיה. היא אם לשלושה וסבתא לשמונה.

בתחרות בינלאומית למקהלות שהתקיימה באיטליה ב-1998 זכתה שפירא בפרס המנצח המצטיין.

## מקורות
* הודעה לעיתונות מטעם עיריית הרצליה
* על שפירא באתר מקהלת לי-רון

## קישורים חיצוניים

*  רונית שפירא באתר הבמה                                      
*  אתר לוקל, הרצליה, רונית שפירא ומקהלת לי-רון

קטגוריה:בוגרי המדרשה הממלכתית למחנכים למוזיקה
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:מורות למוזיקה בישראל
קטגוריה:מנצחות ישראליות
קטגוריה:מנצחות מקהלות ישראליות
קטגוריה:ישראליות שנולדו ב-1950
קטגוריה:ישראלים שנולדו ב-1950
סמל גרמניה המזרחית

**סמל גרמניה המזרחית** (הרפובליקה הדמוקרטית הגרמנית, בגרמנית: Staatswappen der Deutschen Demokratischen Republik), מורכב מפטיש ומחוגה, המוקפים בצמד אלומות חיטה. הפטיש מסמל את הפועלים, המחוגה מסמלת את המלומדים והחיטה מסמלת את החקלאים. העיצוב הראשוני של הסמל היה ללא המחוגה.

ב-26 בספטמבר 1955 הסמל אומץ כסמלה של הרפובליקה הדמוקרטית הגרמנית באופן רשמי, בשנת 1959 הסמל הוסף לדגל גרמניה המזרחית, השימוש בסמל כסמלה של גרמניה המזרחית בוטל רשמית על ידי הפולקסקאמר ב-31 במאי 1990 אחרי התמוטטות המשטר הקומוניסטי.
[ממוזער|סמל [הרפובליקה הדמוקרטית הגרמנית נשאר על האנדרטה לזכר חיילים פולנים וגרמנים מתנגדי פשיזם, פארק העם ברובע פרידריכסהיין, ברלין.]]
הצגתו הפומבית של הסמל בגרמניה המערבית היה אסור על פי חוק עד שנת 1969 שאז בעקבות מדיניות האוסטפוליטיק גרמניה המערבית הקלה את החוקים האנטי-קומוניסטים.

## קישורים חיצוניים

גרמניה המזרחית
קטגוריה:גרמניה המזרחית: סמלים לאומיים
גרמניה המזרחית
ריימונדס ז'וטאוטאס

**ריימונדאס ז'וטאוטאס** (בליטאית: **Raimondas Žutautas**; נולד ב-4 בספטמבר 1972) הוא כדורגלן עבר ליטאי וכיום מאמן. ז'וטאוטאס שיחק בין היתר במכבי חיפה ופנאתינאיקוס, ונחשב לאחד הקשרים האחוריים הטובים ביותר ששיחקו אי פעם בישראל.

## קריירה
בשנים 1992–1997 שיחק ב-4 קבוצות ליטאיות שונות וזכה ב-2 אליפויות ליטא. בשנת 1997 עבר למועדון הרוסי אלניה ולדיקווקז ושיחק שם שנתיים.

ב-1999 עבר ז'וטאטואס למכבי חיפה של אלי כהן. במחצית השנייה של עונת  נפצע והושבת ליתר העונה, דבר שהיה אחד מהגורמים לכך שחיפה לא זכתה באליפות באותה עונה אף שהציגה יכולת טובה מאוד. ז'וטאטואס החלים רק באוקטובר 2000 והיה חלק מההרכב שזכה באליפות בעונת . בעונה שלאחר מכן זכה עם הקבוצה באליפות שנייה ברציפות. בעונת  בהדרכת יצחק שום העפילה מכבי לשלב הבתים של ליגת האלופות. ז'וטאטואס השתתף במשחק שנערך בקפריסין מול מנצ'סטר יונייטד בו חיפה ניצחה 3–0. ז'וטאטואס כבש שער בבעיטה לחיבורים ממרחק של 30 מטר, השיג פנדל לקבוצתו וזכה בעיתונות הספורט לציון הנדיר 10, אולם נפצע והחמיץ את היישורת האחרונה של הליגה. פציעתו של ז'וטאטואס פגעה ביכולת ההגנתית של חיפה והיא הפסידה את האליפות בגלל הפרש שערים נחות. בסיום אותה עונה עבר עם יצחק שום לפנאתינאיקוס וזכה עמה בדאבל (אליפות וגביע).

לז'וטאוטאס הייתה פציעה חוזרת בברכו, ובשנת 2005 פרש ממשחק בגלל פציעה זו.

בשנים האחרונות מגיע ז'וטאוטאס לישראל מדי שנה כדי לשחק במדי מכבי חיפה בטורניר הוותיקים.

## קריירת אימון

לאחר שפרש, מונה לעוזרו של יצחק שום, מאמן אלאניה ולדיקווקז. בספטמבר 2005, פוטר מהמועדון יחד עם שום.

ב-9 בפברואר 2010 מונה ז'וטאוטאס למאמן נבחרת ליטא. ז'וטאוטאס הוא המאמן הצעיר ביותר אי פעם שהתמנה למשרת מאמן ליטא, והוא עשה זאת כשהיה בן 37. ז'וטאוטאס התפטר מתפקידו, לאחר כישלונה של הנבחרת להעפיל ליורו 2012.

לקראת תום עונת  הוגדר ז'וטאוטאס כמועמד לקבל את משרת המאמן במכבי חיפה, במקומו של אלישע לוי, אך לבסוף נבחר ראובן עטר לתפקיד.

ב-26 בינואר 2018 מונה למאמן הפועל כפר סבא מהליגה הלאומית. ב-15 במרץ 2018 סיים את תפקידו לאחר רצף כישלונות של הקבוצה.

## תארים
* **[[ליגת העל הליטאית בכדורגל|ליגת העל הליטאית]] (2):** (1993/94, 1995/96)
* **[[ליגת העל בכדורגל|ליגת העל הישראלית]] (2):** (2000/01, 2001/02)
* ** [[ליגת העל היוונית בכדורגל|ליגת העל היוונית]] (1):** (2003/04)
* ** [[הגביע היווני בכדורגל|הגביע היווני]] (1):** (2003/04)
* **[[הכדורגלן הליטאי של השנה]]** - 2002

## קישורים חיצוניים

* דף השחקן של ז'וטאוטאס, באתר הרשמי של מכבי חיפה

## הערות שוליים

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:קלייפדה: כדורגלנים
קטגוריה:גרגז'דאי: אישים
קטגוריה:כדורגלני אלניה ולדיקווקז
קטגוריה:כדורגלני מכבי חיפה
קטגוריה:כדורגלני פנאתינאיקוס
קטגוריה:כדורגלנים זרים בישראל
קטגוריה:כדורגלני נבחרת ליטא
קטגוריה:ספורטאים ליטאים ברוסיה
קטגוריה:ספורטאים ליטאים בישראל
קטגוריה:ספורטאים ליטאים ביוון
קטגוריה:מאמני כדורגל ליטאים
קטגוריה:מאמני הפועל כפר סבא
קטגוריה:ליטאים שנולדו ב-1972
הוועד המרכזי ליישוב ארץ ישראל וסוריה

**הוועד המרכזי ליישוב ארץ ישראל וסוריה** (על ידי עבודת אדמה) היה הגוף הביצועי שנבחר בקונגרס פוקשאן, ב-11 בינואר 1882, לשם ארגון העלייה לארץ ישראל.

הנהלת הוועד הורכבה מיהודים תושבי גאלאץ:
* נשיא הוועד - איזיק לבל
* סגן נשיא הוועד - יוסף אבלס
* מזכיר כללי - שמואל פינלס
* יועצים Leibuş Goldenberg ו-M. Shein
:בוועד השתתפו גם 3 נציגים של יהודי יאשי, הברון יעקב נוישוץ, ד"ר קרפל ליפה ומרדכי שיין. מבוקרשט מאיר וינברג.

הוועד החליט לפעול לפי הקווים המנחים הבאים:
* מציאת פתרון למצוקת יהודי רומניה.
* הפתרון יתבסס על הגירה המונית.
* ארץ היעד של המהגרים תהיה ארץ ישראל.
* ההגירה וההתיישבות יתבצעו על בסיס כלכלי.

משפחות יהודיות מהיישובים הרומניים גאלאץ, טקוץ', פיאטרה ניאמץ, בקאו, מוינשט ועוד, התארגנו במסגרת הוועד כדי לעלות לארץ ישראל. האגודה של מוינשט הייתה הראשונה שעברה לביצוע מעשי של התוכניות, מנתה כשלושים בתי אב, בחודש תמוז תרמ"ב (1882) הגיעה לארץ ישראל קבוצת חלוץ של 5 משפחות יהודיות ובתוכן ברוך ואביו יצחק גולדרינג, זאב בן שמשון בלום, אברהם בן שלום רוטברג וגרשון בן שבח גולדמן (המגיד 1882, גיליון 38, חיבת ציון ברומניה, פרק י"ח-ד"ר ישראל קלויזנר) שהצטרפו בצפת לדוד שוב. ב-24 ביולי 1882 רכש דוד שוב, כנציג יהדות רומניה, את הקרקעות ששימשו לאחר מכן להקמת היישוב ראש פינה.

הוועד ארגן את הפלגת האוניה "טטיס" מגאלאץ ביום 25 באוגוסט 1882. על סיפון האוניה יצאו מרומניה חמישים משפחות שכללו 228 יהודים. יהודים אלה הקימו את ראש פינה ואת זכרון יעקב. בהמשך ארגן הוועד עוד שלוש הפלגות בהן יצאו אל ארץ ישראל עוד 120 משפחות שכללו 600 יהודים.

יחס השלטונות העות'מאניים היה חיובי בהתחלה, אך בהמשך שינו את טעמם ואסרו את המשך העלייה. באביב 1883 נקלע הוועד לקשיים כספיים ובספטמבר הפסיק לפעול.

החקיקה האנטישמית ברומניה כללה חוק חדש נגד רוכלות, שגרם לאובדן פרנסתם של עשרות אלפי יהודים רומנים. הוועד ניסה להפנות את היהודים חסרי הפרנסה לכיוון ארץ ישראל, אך ללא הצלחה. הוועד שלח, בסתיו 1884, למושבות היהודיות בארץ ישראל, 25 מחרשות ו-60 צריפים בני שני חדרים כל אחד ולאחר מכן התפוררה פעילות הוועד.

## לקריאה נוספת
* Evreii din România în texte istoriografice (יהודי רומניה בטקסטים היסטוריוגרפיים) אנטולוגיה בהוצאת הספר - בוקרשט 2004.

## קישורים חיצוניים
* ספריית מט"ח על היחס לעלייה הראשונה
* תקנות הוועד באתר ראש פינה

## הערות שוליים

קטגוריה:ארגונים ציוניים
קטגוריה:ציונות ברומניה
קטגוריה:עלייה
מילת קסם

[ממוזער|מכסה עם מילות קסם בארמית (המאה השמינית/התשיעית), מתוך האוסף המוסלמי ב[מוזיאון הלובר]]
במאגיה, **מילת קסם** היא מילה בעלת יכולת כישוף. כלומר מילה שהשימוש בה, באמצעות אמירתה או באמצעות כתיבתה על קמע, משפיע ישירות על המציאות: מרפא ממחלות, מגן מאויב, פותח דלתות וכדומה.

מילות קסם נודעות הן:
* אברקדברה: מילת קסם, שלפי המאמינים בכוחה משמשת להגנה מפני מחלות. מילת קסם דומה מופיע בספרי הארי פוטר: אבדה קדברה, ומשמשת כקללה ההורגת את מי שהיא פוגעת בו.
מקור המילה הוא מארמית והיא נגזרת מצירוף שתי מילים: "אברא" מלשון בריאה כלומר להוציא משהו שלא היה לפני כן לכדי מימוש, ומשמעותה - אני אברא בריאה. "כדברא" פירושו "כאשר אדבר"
ובצירוף שתי המילים פירוש הכולל של המילה הוא אברא בריאה כאשר אדבר.
* הוקוס פוקוס: מילים המשמשות קוסמים בעת מופע קסמים, כדי להפעיל, לכאורה, את כוחות הקסם.
* "שומשום היפתח": המילים לפתיחת שער המערה בסיפור עלי באבא וארבעים השודדים.

מילות קסם המשמשות בקמעות יהודיים:
* שברירי - משמשת להגנה מצרה.
* אגלא - משמשת לגירוש רוחות רעות. ראשי התיבות של "אתה גיבור לעולם, אדוני" - מילים המופיעות בתפילת העמידה. המילה מופיעה גם על קמעות נוצריים-גרמניים וקשורה להגנה מפני אסונות, ובייחוד מפני שריפות. במאגיה הגבוהה שהתפתחה החל מן המאה ה-19, בעיקר על ידי מסדר השחר המוזהב, אגלא הוא אחד משמות האלוהים בטקס הבסיסי LBRP (טקס הגירוש הקטן של הפנטגרם).

## ראו גם
* לחש

## לקריאה נוספת

## קישורים חיצוניים

קטגוריה:קסמים
קטגוריה:מאגיה
קטגוריה:מילים
האי הדרומי

**האי הדרומי** (במאורית: **Te Wai Pounamu**, באנגלית: **South Island**) הוא הדרומי והגדול מבין שני האיים המרכזיים של ניו זילנד. הוא מצוי בין האוקיינוס השקט לבין ים טסמן, כ-2,000 ק"מ מדרום-מזרח לאוסטרליה וכ-40 ק"מ מדרום-מערב ל.

## גאוגרפיה
האי הדרומי הוא האי ה-12 בגודלו בעולם ושטחו הוא 151,215 קמ"ר, כשטחה של נפאל. המאפיין הגאוגרפי הבולט ביותר של האי הם האלפים הדרומיים החוצים אותו לאורכו בסמוך לחוף המערבי, ובהם נמצאת הפסגה הגבוהה בניו זילנד, הר קוק (3,754 מטר).

האי הדרומי גדול מהאי הצפוני, אך מתגוררים בו פחות מרבע מתושבי ניו זילנד, כמיליון איש. אוכלוסיית האי גם הומוגנית יותר מהאי הצפוני - 91% הם ממוצא אירופאי (לעומת כ-80% בכל ניו זילנד). העיר הגדולה ביותר באי היא קרייסטצ'רץ', בירת חבל קנטרברי. ערים גדולות נוספות הן דנידין, נלסון, אינברקרגיל וגריימאות'.

משמעות שמו המאורי של האי, **טה ואי פאונאמו** (Te Wai Pounamu), הוא "המים של האבן הירוקה", ככל הנראה בהקשר לאבן הירקן. האי ידוע גם בכינוי **טה ואקה אה מאוי** (Te Waka a Māui) - "הקנו של מאוי", בהקשר לאגדה המאורית אודות היווצרותה של ניו זילנד. במספר מפות מהמאה ה-19 נקרא האי הדרומי **האי האמצעי** (Middle Island), כאשר האי סטיוארט נקרא האי הדרומי.

באי מצויים מספר רב של בעלי חיים אנדמיים, לדוגמה עוף הטאקאהה, קיאה, שני זנים של קיווי, ועוד.

כלכלת האי מבוססת ברובה על תיירות, חקלאות ותעשייה המבוססת על משאבי הטבע של האזור. באי מיוצרים 41% מהאנרגיה החשמלית המסופקת לכלל ניו זילנד, וזאת בעיקר באמצעות אנרגיה הידרואלקטרית.

אתרי התיירות הפופולריים ביותר באי הם הפארקים הלאומיים פיורדלנד, אבל טסמן, וסטלנד טאי פאוטיני ואאורקי/הר קוק; כן מתוירות הערים קווינסטאון, ואנקה, קייקורה ואזור מלבורו סאונד. הפעילויות התיירותיות הפופולריות ביותר באי הן טרקים בטבע, מחנאות, סקי, שיט, ופעילויות אתגריות כגון טיפוס על קרחונים, קפיצת באנג'י וצניחה חופשית.

כף פיירוול הוא נקודה הדרומית של האי.

## חלוקה מנהלית
[250px|ממוזער|[חבלי ניו זילנד|חבלים ורשויות אזוריות באי הדרומי]]

## קישורים חיצוניים

* מפת האי הדרומי 
* 
* 

## הערות שוליים

*
קטגוריה:ניו זילנד: איים
פורד מדוקס בראון

**פורד מדוקס בראון** (באנגלית: **Ford Madox Brown**; 16 באפריל 1821 – 6 באוקטובר 1893), היה צייר אנגלי. ציוריו מתמקדים בנושאי מוסר וחֶברה, ובאירועים היסטוריים, תוך שימוש בצבעים עזים. יש המקשרים אותו לסגנון הפרה-רפאליטים שאותו התחיל ג'ון אוורט מיליי, אולם למעשה סגנונו של בראון הוא ייחודי. 

אחד מציוריו החשובים של פורד מדוקס בראון הוא הציור "עבודה" (work), אותו צייר בין השנים 1852 ל-1865. בניגוד לציורים אחרים מתקופה זו, אין הציור מתאר גברות או אצילים בבגדי פאר, אלא מתמקד דווקא באנשים העובדים, משכבת הביניים, ובפער בינם לבין שני אצילים המביטים בהם מרחוק.

נכדו היה הסופר פורד מדוקס פורד.


תמונה:Ford Madox Brown - Work.jpg|הציור "עבודה" (work) של בראון, 1865. שיקוף של התקופה הוויקטוריאנית.


## קישורים חיצוניים

* 
* 

קטגוריה:ציירים בריטים
קטגוריה:פרה-רפאליטים
קטגוריה:בריטים שנולדו ב-1821
קטגוריה:בריטים שנפטרו ב-1893
קטגוריה:מונצחים בשלט כחול של ארגון המורשת האנגלית
צ'זארה פבזה

**צ'זארה פבזה** (באיטלקית: **Cesare Pavese**; 9 בספטמבר 1908 – 27 באוגוסט 1950) היה סופר ומשורר איטלקי, חוקר ואיש הגות, ומן החשובים שבסופרי איטליה במאה העשרים. 

פבזה כתב רומנים, סיפורים קצרים ושירה, ונודע גם כמתרגם וכמבקר ספרותי. בין היתר פרסם "אנתולוגיה אמריקנית" בעריכתו של אליו ויטוריני ותרגם יצירות קלאסיות כגון מובי דיק מאת הרמן מלוויל, ויצירות שונות מאת ג'ון דוס פאסוס, ויליאם פוקנר, דניאל דפו, ג'יימס ג'ויס וצ'ארלס דיקנס. 

פבזה היה מזוהה עם השמאל באיטליה. בעבודתו כמבקר תרם ליצירתו של "מיתוס אמריקני" באיטליה של אמצע שנות השלושים. פבזה פעל בתחום ההוצאה לאור, בהוצאת אֶינַאוּדי, והביא אל התרבות האיטלקית כתבים בנושאים שעד אז לא היו חלק מן השיח הציבורי באיטליה (אידיאליזם, מרקסיזם, נושאים דתיים, אתנולוגיים ופסיכולוגיים).

לאורך חייו ניסה להתגבר על בדידות פנימית, שבה ראה גזרת גורל וייעוד. בגיל 41, ב-27 באוגוסט 1950, זמן לא רב לאחר פרידה מן השחקנית האמריקנית קונסטנס דאולינג - שלה הקדיש את השירים האחרונים בספרו "יבוא המוות ועיניו יהיו עיניך" - הוא שלח יד בנפשו בחדר קטן בקומה השלישית של מלון רומא שבטורינו.  

## קורות חייו
פבזה נולד בשנת 1908 בעיירה סאנטו סטפנו בֶּלְבּו שבנפת קוּנֶאוֹ ("קוֹנִי" בצרפתית, בפיימונטזית, באוקסיטנית ובפורטוגזית). 

בשנת 1914 נפטר אביו. מותו של האב היה טראומה עבור פבזה הצעיר, שנאלץ לגדול תחת חינוכה הנוקשה של האם. הוא השלים את לימודי התיכון בטורינו אצל אאוגוסטו מונטי שהיה שותפו של העיתונאי והפוליטיקאי פיירו גוֹבֶּטי, סופר, מחנך וחוקר. היה זה הקשר הראשון של פבזה עם עולמם של אנשי רוח ואינטלקטואלים, אנשים בעלי שיעור קומה כגון לאונה גינצבורג, טוליו פינלי, ויטוריו פואה ונורברטו בוביו.

בשנות לימודיו באוניברסיטה פבזה פיתח עניין בספרות האמריקנית. בשנים אלה שימש מתרגם ומורה לשפה האנגלית. בסיום לימודיו באוניברסיטה כתב עבודת תזה על המשורר וולט ויטמן.

השירים בספרו "מעייף לעבוד" ("Lavorare stanca") משנת 1936 היו מרעננים בחדשנותם. שיריו ויצירות הסיפורת שלו משכו קהל רחב. 

בשנת 1950 זכה פבזה בפרס סְטְרֶגָה בזכות הרומן בשלושה חלקים (טריפטיכון) "הקיץ היפה" ("La bella estate").

ידידו של פבזה, הסופר דאווידה לאיולו, תיאר בספרו "ההרגל הרע האבסורדי" את הכאב הקיומי שתמיד אפף את פבזה. ידידתו וחברתו לעבודה בהוצאת "אינאודי", הסופרת נטליה גינצבורג תיארה אותו:

## יצירות נבחרות
* "מעייף לעבוד", ספר שירים, ראה אור לראשונה ב-1936 בפירנצה. מהדורה מורחבת - טורינו 1943.
* "כְּפָריך", רומן, 1941.
* "חופשת אוגוסט", רומן, טורינו 1946.
* "דיאלוגים עם לֶאוּקוֹ", סיפורים, 1947.
* "בטרם יקרא התרנגול", רומן, טורינו 1949.
* "הקיץ היפה", רומן, טורינו 1949.
* "הירח והמדורות", רומן, 1950 (הוצאת אינאודי), 1969, 1982 (הוצאת מונדאדורי).
* "יבוא המוות ועיניו יהיו עיניך", ספר שירים, טורינו 1951.

## ספריו של פבזה בעברית
***הירח והמדורות**, תרגמה רות עטרון, הספריה לעם, עם עובד, תל אביב, תשל"א 1971. 
* **[http://www.evenhoshen.co.il/?CategoryID=156&ArticleID=260 הבהוב השחר]**, שישה שירים, תרגמו טל ניצן וז'ק וענבל ארביב, מהדורה דו-לשונית עברית-איטלקית, אבן חושן, רעננה, 2008.
***הקיץ היפה**, תרגום ענת שפיצן, גבריאלה פדובאנו; עריכת תרגום ואחרית דבר אריאל רטהאוז, ירושלים: כרמל, תשע"א 2011.

## קישורים חיצוניים

* 
* 
* 

קטגוריה:סופרים איטלקים
קטגוריה:משוררים איטלקים
קטגוריה:מתרגמים איטלקים
קטגוריה:מבקרי ספרות איטלקים
קטגוריה:מתאבדים: משוררים
קטגוריה:מתאבדים: סופרים
קטגוריה:זוכי פרס סטרגה
קטגוריה:איטלקים שנולדו ב-1908
קטגוריה:איטלקים שנפטרו ב-1950
מנצ'סטר סימן 1

**מנצ'סטר סימן 1** היה אחד המחשבים האלקטרוניים המוקדמים. המחשב נבנה באוניברסיטת מנצ'סטר באנגליה בשנת 1949, לאחר ההצלחה בהפעלת המכונה הניסיונית קטנת המידות של מנצ'סטר. הוא כונה גם **מכונה ספרתית אוטומטית**. המחשב בעל חשיבות היסטורית בעיקר בשל היותו הראשון שהכיל סוג של אינדקס רגיסטרים וכן בשל היותו פלטפורמה שעל גביה פותחה שפת אוטוקוד. שפת מחשב זו הייתה אחת מ"שפות העילית" הראשונות.

## קישורים חיצוניים

*The Manchester Mark 1
*Early computers at Manchester University

קטגוריה:ערכים שבהם תבנית בריטניקה אינה מתאימה
קטגוריה:מחשבים חלוציים
קטגוריה:בית הספר למדעי המחשב, אוניברסיטת מנצ'סטר
קטגוריה:1949 בממלכה המאוחדת
טורפדו מאויש

שמאל|ממוזער|250px|טורפדו מאויש איטלקי מסוג .S.S.B
**[[טורפדו]] מאויש** הוא כלי שיט תת-ימי צבאי שהופעל לראשונה במלחמת העולם השנייה על ידי הקומנדו הימי של איטליה ומטרתו השמדת כלי שיט של האויב באמצעות חומרי נפץ.

היתרון של הטורפדו המאויש על פני התקפה רגילה של צוללים, הוא שהטורפדו מגדיל את הטווח והמהירות של הצוללים, וגם את "כוח האש" שלהם, הודות לראש הנפץ הגדול מאוד של הטורפדו לעומת המוקשים שצוללים יכולים לשאת על גופם, ויכול להטביע אוניות גדולות מאוד, ואף אוניית מערכה.

הטורפדו המאויש נקרא כך משום שהוא נבנה על בסיס טורפדו רגיל שהוסב לשמש ככלי שיט מאויש המצויד במושבים לאנשי הצוות, אמצעי היגוי, ארגז כלי עבודה, מוקשים, ועוד.

במשימה אופיינית, מספר טורפדות מאוישים מובאים למרחק מספר קילומטרים מהיעד על ידי צוללת שהותאמה במיוחד לנשיאתם. הם מפליגים בצלילה אל היעד, כל צוות מגיע אל מתחת לספינת המטרה "שלו", ראש הנפץ הנתיק הגדול של הטורפדו המאויש מוצמד אל תחתית הספינה, הצוות מפליג משם בצלילה, וכעבור זמן מרעום ההשהיה של ראש הנפץ מתפוצץ ומטביע את הספינה. 

גרסאות נוספות של טורפדו מאויש שפותחו בהמשך מלחמת העולם השנייה היו כאלו שנשאו טורפדו רגיל מתחת הטורפדו המאויש (פותח בגרמניה), או הגרסה היפנית שהייתה טורפדו קמיקאזה שהמפעיל שלו מתאבד על ידי התנגשות עם ספינת המטרה שמפוצצת אותה ואותו.

הדגם המוצלח ביותר במלחמת העולם השנייה היה הדגם המקורי, האיטלקי, שכונה "חזיר", ובין השאר הטביע בדצמבר 1941 שתי ספינות מערכה גדולות של הצי הבריטי בנמל אלכסנדריה.

כלי שיט תת-ימיים המבוססים על הטורפדו המאויש, אם כי ללא ראש הנפץ הגדול הדרוש להשמדת ספינות גדולות, קיימים ביחידות קומנדו ימי בעולם גם כיום (בהם "חזיר" בחיל הים הישראלי).

[ממוזער|250px|סירת סנונית מזוודת ומותקנת כ[סירת נפץ 'פצחן', אוקטובר 1973]]
## בחיל הים הישראלי
במהלך מלחמת העצמאות, ב-22 באוקטובר 1948, טובעה אוניית הדגל של הצי המצרי, "האמיר פארוק", על ידי יחידת קומנדו ימי של חיל הים הישראלי, בפיקוד יוחאי בן-נון, שכללה שלוש סירות נפץ וסירת איסוף אחת.

בתחילת שנות ה-70 החל בשייטת 13 פיתוח דגם חדש של סירת נפץ שכונה "פצחן", והתבסס על סירת "סנונית" שנשאה 270 ק"ג חומר נפץ. 
במבצע מגבית 15, שנערך על ידי שייטת 13 במהלך מלחמת יום הכיפורים, בלילה שבין 19 ל-20 באוקטובר, נעשה שימוש בשני "פצחנים" זאת על אף שהניסויים בכלי טרם הושלמו, והכלי עדיין לא הוכרז מבצעי, לתקיפת סטי"לים במעגן ע'רדקה. 

לוחם שייטת השיט את סירת הנפץ הראשונה אך לאחר שנפלט ממנה לקראת פיצוצה החלה זו לשוט ללא שליטה בתוך המעגן כשהיא חולפת פעמיים ליד הכוח ומסכנת אותו. לבסוף התפוצצה הסירה פיצוץ עצמי וחשפה בכך את הכוח. המצרים פתחו באש על הכוח ובתוך כך שוחררה סירת הנפץ השנייה, שפגעה במזח וגרמה לו לנזק רב.

## ראו גם
* צוללת רטובה
* חזיר (כלי ימי)
* רכב הנעה לצוללנים

## קישורים חיצוניים

* י. ד. הארינגטון,	[- הטורפדו המאויש של יפן'''](https://2020-uploaded.fresh.co.il/2020/12/08/36619040.pdf	'''קאיטן),	 'מערכות ים' 60, יולי 1962, עמ'		16.

קטגוריה:אמצעי לחימה ימיים 
קטגוריה:נשק במלחמת העולם השנייה
קטגוריה:איטליה: המצאות
פלורס

**פלורס** (Flores) הוא שם משפחה שמקורו בספרדית ופורטוגזית שמשמעותו פרחים. 

קטגוריה:שמות משפחה
קטגוריה:שמות משפחה ספרדיים
ראלי (קרוליינה הצפונית)

**ראלי** (באנגלית: **Raleigh**) היא עיר הבירה של מדינת קרוליינה הצפונית. אוכלוסיית העיר מונה 431,746 תושבים (נכון לשנת 2013). היא משמשת כבירת מחוז וייק. ראלי ידועה בכינוייה "עיר האלונים", בשל ריבוי עצי האלון בתחומה.

## היסטוריה
בירתה הראשונה של המושבה הייתה ניו ברן אשר הוקמה בשנת 1743. עיר זו נכבשה על ידי הממלכה המאוחדת במהלך מלחמת העצמאות של ארצות הברית. בשנת 1788 הוחלט להקים בירה חדשה במיקומה של ראלי, זאת בזכות מיקומה המקשה על כיבוש מן הים. העיר הוקמה רשמית בשנת 1792 ונקראה על שמו של וולטר ראלי, נותן החסות של מושבת רואנוק. ראלי היא אחת מהערים היחידות בארצות הברית אשר תוכננו להיות ערי בירה בכוונה תחילה.

ב-1808–1818 נבנתה ופותחה לראשונה מערכת אספקת המים בעיר.

העיר נפגעה קשות במהלך מלחמת האזרחים האמריקנית, אך שוקמה במהירות. לאחר המלחמה אפרו-אמריקאים משוחררים החלו להגר אל העיר מסביבתה הכפרית. המכללה הראשונה בארצות הברית הפונה לאפרו-אמריקניים נפתחה בעיר בשנים שלאחר המלחמה.

ב-1929 נפתח שדה תעופה ראשון בעיר. באותה השנה החל המשבר הכלכלי העולמי, שגרם לקריסת שישה בנקים בעיר. במהלך שנות ה-30 הממשל דאג לטפח וליצור מקומות תעסוקה רבים בעיר על מנת להוריד את אחוז האבטלה הגבוה. בעקבות חוק זכות ההצבעה (1965) החלו אפרו- אמריקניים רבים להשתתף במערכת הפוליטית המקומית ובשנת 1973 אף נבחר ראש עיר שחור.

בשנת 1943 נפתח נמל התעופה הבין-לאומי ראלי-דרהאם.

## אוכלוסייה ודמוגרפיה
נכון לשנת 2020 גרים בעיר 467,665 תושבים.

מבחינה דתית, יש בראלי מגוון רחב של אמונות. הזרמים הדומיננטיים כוללים את הכנסייה הקתולית (11.3%), הכנסייה הבפטיסטית (10.85%) ואת הכנסייה המתודיסטית (7.08%). זרמים נוצריים אחרים כוללים את הפנטקוסטליזם, הכנסייה האפיסקופלית, לותרניזם והפרסביטריאניזם. מוסלמים מהווים כ-1.31% מהאוכלוסייה, והיהודים- 0.38%.

### חלוקה גזעית
* לבנים - 53.3%
* אפרו-אמריקאים - 29.3%
* היספנים - 11.4%
* אסייתים - 4.3%

## ערים תאומות
לראלי 5 ערים תאומות:
* 
* 
* 
* 
* 

## קישורים חיצוניים

* 

* 

קטגוריה:קרוליינה הצפונית: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1792